Es assetjadi se n’anauen, amiant dauant a Mart e a Palas Minerva, ambdús d’aur e damb daurades vestimentes, beròis, grans, armadi e distinguidi, coma dius; donques qu’es òmes èren de mendre estatura; dempús, en lòc alistat entara emboscada, qu’ère ena arriba d’un arriu e apròp d’un beuradèr que tenguie tot eth bestiar, se seiguien, caperadi de reludents bronzes, e botauen dus sentinèles auançadi entà que les avisèssen dera arribada des oelhes e des buèus de torçadi còrnes.